cyanic-selkie/wikianc huggingface dataset:
মাউরিসিয়ো পোচেতিনো
আর্জেন্টিনীয় ফুটবল ক্লাব ইউনিয়ন ই কুলতুরার যুব পর্যায়ের হয়ে খেলার মাধ্যমে পোচেতিনো ফুটবল জগতে প্রবেশ করেন এবং পরবর্তীতে নিওয়েল'স ওল্ড বয়েজের হয়ে খেলার মাধ্যমে ফুটবল খেলায় বিকশিত হয়েছেন। ১৯৮৯–৯০ মৌসুমে, নিওয়েল'স ওল্ড বয়েজের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। নিওয়েল'স ওল্ড বয়েজের হয়ে ৬ মৌসুমে ১৫৩ ম্যাচে ৮ গোল করার পর, তিনি এস্পানিওলে যোগদান করেন, যেখানে তিনি ৭ মৌসুমে সকল প্রতিযোগিতায় ২৮১ ম্যাচে ১৪টি গোল করেছেন। অতঃপর তিনি ফরাসি ক্লাব পারি সাঁ-জেরমাঁয় যোগদান করেন, যেখানে লুইস ফের্নান্দেসের অধীনে তিনি পারি সাঁ-জেরমাঁর হয়ে একটি উয়েফা ইন্টারটোটো কাপ শিরোপা জয়লাভ করেছেন। পারি সাঁ-জেরমাঁর হয়ে ৩ মৌসুমে সকল প্রতিযোগিতায় ৯৫ ম্যাচে ৬টি গোল করার পর, ফরাসি ক্লাব বর্দোয় যোগদান করেন। সর্বশেষ ২০০৪–০৫ মৌসুমে, তিনি এস্পানিওলে যোগদান করেছিলেন, যেখানে তিনি ২ মৌসুম অতিবাহিত করে অবসর গ্রহণ করেছেন।
২ বছর যাবত আর্জেন্টিনার বয়সভিত্তিক দলের হয়ে খেলার পর, ১৯৯৯ সালে, পোচেতিনো আর্জেন্টিনার হয়ে আন্তর্জাতিক পর্যায়ে অভিষেক করেছিলেন, যেখানে তিনি ২০ ম্যাচে ২টি গোল করেছেন। তিনি আর্জেন্টিনার হয়ে ১টি ফিফা বিশ্বকাপ (২০০২) এবং ১টি কোপা আমেরিকায় (১৯৯৯) অংশগ্রহণ করেছেন।
খেলোয়াড়ি জীবনের ইতি টানার পর ২০০৯ সালে, পোচেতিনো এস্পানিওলের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। এস্পানিওলের হয়ে ৩ মৌসুমের জন্য ম্যানেজারের দায়িত্ব পালন করার পর তিনি প্রিমিয়ার লিগের ক্লাব সাউদাম্পটনে ম্যানেজার হিসেবে যোগদান করেন। ২০১৪–১৫ মৌসুমে, তিনি টটেনহ্যাম হটস্পারের ম্যানেজারের দায়িত্ব গ্রহণ করেন; যেখানে তিনি ম্যানেজার হিসেবে দীর্ঘ সময় (প্রায় ৫ মৌসুম) অতিবাহিত করেছেন। টটেনহ্যাম হটস্পারের হয়েই ম্যানেজার হিসেবে তিনি সেরা সময় অতিবাহিত করেছেন, যেখানে তিনি প্রায় ৫৪ শতাংশ ম্যাচ জয়লাভ করেছেন। ২০২০ সালের ২৪শে ডিসেম্বর তারিখে টমাস টুখেলকে বরখাস্ত করার ২০২১ সালের ২রা জানুয়ারি তারিখে, তাকে পারি সাঁ-জেরমাঁর ম্যানেজারের পদে নিয়োগ দেওয়া হয়।
দলগতভাবে, খেলোয়াড় হিসেবে পোচেতিনো সর্বমোট ৫টি শিরোপা জয়লাভ করেছেন, যার মধ্যে ২টি নিওয়েল'স ওল্ড বয়েজের হয়ে, ২টি এস্পানিওলের হয়ে এবং ১টি পারি সাঁ-জেরমাঁর হয়ে জয়লাভ করেছেন। অন্যদিকে, ম্যানেজার হিসেবে, তার সেরা সাফল্য হচ্ছে টটেনহ্যাম হটস্পারকে নিয়ে ২০১৮–১৯ উয়েফা চ্যাম্পিয়নস লিগের ফাইনালে পৌঁছানো।
ক্লাব
উৎস:
আন্তর্জাতিক
উৎস:
খেলোয়াড়
নিওয়েল'স ওল্ড বয়েজ
এস্পানিওল
পারি সাঁ-জেরমাঁ
ম্যানেজার
টটেনহ্যাম হটস্পার
আরবাজ খান
আরবাজ খান (জন্মঃ ৪ আগস্ট, ১৯৬৭) হলেন একজন ভারতীয় অভিনেতা, পরিচালক এবং চলচ্চিত্র প্রযোজক, যিনি হিন্দি চলচ্চিত্রের তার কাজের জন্য সুপরিচিত। তিনি ১৯৯৬ সালে চলচ্চিত্রে আত্মপ্রকাশের পর থেকে তিনি অনেক চলচ্চিত্রে প্রধান চরিত্রে এবং সহ-কারী চরিত্রে অভিনয় করেছেন। তিনি নিজের চলচ্চিত্র প্রযোজনা সংস্থা আরবাজ খান প্রােডাকশন নির্মাণ করেন এবং ২০১০ সালের "দাবাং" চলচ্চিত্র তার আপন বড় ভাই সালমান খানকে নিয়ে নির্মানের মাধ্যমে চলচ্চিত্র প্রযোজক হিসেবে আত্মপ্রকাশ করেন। ছবিটি সর্বকালের সর্বোচ্চ ব্যবসাসফল চলচ্চিত্রের তালিকায় প্রবেশ করে। তিনি শ্রেষ্ঠ জনপ্রিয় চলচ্চিত্রার হিসেবে পথ্য বিনোদন প্রদানের জন্য জাতীয় চলচ্চিত্র পুরস্কার লাভ করেন।
প্রাথমিক জীবন
আরবাজ খান বলিউড চলচ্চিত্র শিল্প থেকে দৃঢ় বন্ধন সঙ্গে অভিনয় প্রিয় একটি পরিবারে ২য় সন্তান হিসেবে জনপ্রিয় চিত্রনাট্যকার সেলিম খান এবং সুৃশিলার ঘরে জন্মগ্রহণ করেন। তার বিমাতা হলেন নৃত্যশিল্পি এবং বলিউড অভিনেত্রী হেলেন। যিনি হিন্দি চলচ্চিত্রে বিভিন্ন গানে বিশেষ উপস্থিতে খ্যাতি রয়েছে। তিনি হলেন বলিউডের জনপ্রিয় অভিনেতা সালমান খান এবং অভিনেতা-প্রযোজক সোহেল খান এর বড় ভাই। এছাড়াও তার আলভিরা খান ও গৃহীত বোন অর্পিতা খান রয়েছে। তিনি ১৯৯৭ সালে অভিনেত্রী মালাইকা আরোরা খানকে বিয়ে করেন। এই দম্পতির ১টি সন্তান রয়েছে।
কর্মজীবন
খান ১৯৯৬ সালের বলিউডি চলচ্চিত্র "দারার"এ খল-নায়ক চরিত্রে অভিনয়ের মাধ্যমে চলচ্চিত্র শিল্পে প্রবেশ করেন। উক্ত চলচ্চিত্রে অসাধারণ অভিনয়ের জন্য তিনি ফিল্মফেয়ার শ্রেষ্ঠ খল-নায়ক পুরস্কার লাভ করেন। যদিও তিনি অভিনেতা হিসেবে তার একক চলচ্চিত্রগুলোতে খুব একটা সাফল্য দেখাতে পারেননি, তিনি তার ভাই সালমান খান এর বিপরীত অভিনীত "প্যায়ার কিয়া তো ডারনা ক্যা" (১৯৯৮), গর্ব: প্রাইড এন্ড অনার (২০০৪) এর মত মিশ্রিত নায়কের চরিত্রে অভিনয় করে সফল হন।
ব্যক্তিগত জীবন
খান তার ছোট ভাই সালমান খানের সাথে "দ্যা সিন্ধিয়া স্কুল", গোয়ালিয়রে পড়াশোনা করেন। তিনি ১৯৯৭ সালে মডেল ও অভিনেত্রী মালাইকা অরোরা খান এর সাথে বিবাহ বন্ধনে আবদ্ধ হন। তাদের আরহান (জন্মঃ২০০৪সাল) নামে একটি পুত্র সন্তান রয়েছে।।
প্রয়োজক
নিম্নলিখিত চলচ্চিত্রগুলি তার ব্যানারের অধীনে প্রযোজনা করা হয়েছে:
ব্লেক লিভলি
ব্লেইক লাইভলি (জন্ম ব্লেক ইলেন্ডার ব্রাউন; আগস্ট ২৫, ১৯৮৭ ) একজন মার্কিন অভিনেত্রী। সেরেনা ভান ডের উডসেন ভূমিকায় দ্য সিডব্লিউ নাট্য ধারাবাহিক গোসিপ গার্ল (২০০৭-১২) এ অভিনয় করে তিনি অধিক পরিচিত। তিনি অনেকগুলো বিখ্যাত চলচ্চিত্রেও অভিনয় করেছেন। যেমন:দি সসিস্টারহুড অব দ্য ট্রাভেলিং প্যান্টস (২০০৫), এক্সেপটেড (২০০৬), দি পারফেক্ট লাইফস অব পিপা লি (২০০৯), দ্য টাউন (২০১০), গ্রীন ল্যানটার্ন (২০১১), স্যাভেজেস (২০১২), দি এজ অব এ্যাডালাইন (২০১৫), এবং দি স্যালোজ (২০১৬)।
ভালোবাসার জ্বালা
ভালোবাসার জ্বালা হল ২০১৯ সালের একটি বাংলাদেশি চলচ্চিত্র। চলচ্চিত্রটি পরিচালনা করেছেন বশির ইসলাম ও চলচ্চিত্রটিতে অভিনয় করেছেন শাকিল খান, অর্পা, শবনম পারভীন, আফজাল শরীফসহ আরো অনেকে।
মুক্তি
রোযার ঈদ উপলক্ষে ২০১৯ সালের ১২ আগস্ট চলচ্চিত্রটি প্রেক্ষাগৃহে মুক্তি পায়।
সমালোচনা
চলচ্চিত্রটির বিরুদ্ধে নিয়া ২ (২০১৯) শিরোনামের এক তামিল ভাষার চলচ্চিত্রের পোস্টার নকলের অভিযোগ ওঠে।
বিষুবীয় গিনির ভাষা
থাম্ব|বিষুবীয় গিনির ভাষা স্পেনীয় ভাষা বিষুবীয় গিনির সরকারি ভাষা। এখানকার প্রায় তিন-চতুর্থাংশ লোক ফাং ভাষাতে কথা বলেন। এছাড়াও এখানে বেনুয়ে-কঙ্গো ভাষা পরিবারের অন্যান্য কিছু ভাষাতে হাজার খানেক বক্তা কথা বলেন। কিছু ক্রেওল ভাষাও এখানে প্রচলিত।
বহিঃসংযোগ
Languages of Equatorial Guinea
ইন্দ্রজিৎ গুপ্ত
ইন্দ্রজিৎ গুপ্ত (১৮ই মার্চ, ১৯১৯- ২০শে ফেব্রুয়ারি, ২০০১) সিপিআইয়ের একজন রাজনীতিবিদ যিনি ১৯৯৬ থেকে ১৯৯৮ পর্যন্ত ভারত সরকারের স্বরাষ্ট্রমন্ত্রী ছিলেন। তিনি ভারতের সবচেয়ে বেশিদিন ক্ষমতায় থাকা সাংসদ, যিনি মোট ১১ বার লোকসভা নির্বাচনে জিতেছেন। ইন্দ্রজিৎ গুপ্ত ১৯৭৭ মাত্র একবার অশোক কৃষ্ণ দত্তের কাছে লোকসভা নির্বাচনে হেরেছিলেন যখন তাঁর দল সিপিআই ইন্দিরা গান্ধীর আমলের জরুরী অবস্থা জারি করার সমর্থন করেছিল।
তলাবুং
তলাবুং (Tlabung) ভারতের মিজোরাম রাজ্যের লুংলেই জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে তলাবুং শহরের জনসংখ্যা হল ৩৬৭৫ জন। এর মধ্যে পুরুষ ৫৪%, এবং নারী ৪৬%।
এখানে সাক্ষরতার হার ৭৫%, । পুরুষদের মধ্যে সাক্ষরতার হার ৭৮%, এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে তলাবুং এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
প্রভুপাদ (দ্ব্যর্থতা নিরসন)
প্রভুপাদ (Prabhupad) একটি সম্মানসূচক বাংলা পদবি। আক্ষরিকঅর্থে প্রভুপাদ বলতে বুঝায় "প্রভুর চরণ" অথবা "পদ্মচরণ"।
প্রভুপাদ এছাড়াও নিম্নলিখিত হিন্দু ধর্মীয় শিক্ষকদের নাম:-
মাধবী মুদগল
মাধবী মুদগল হলেন ওডিশি নৃত্যশৈলীর জন্যে বহুল পরিচিত একজন ভারতীয় ধ্রুপদী নৃত্যশিল্পী। তিনি একাধিক পুরস্কার লাভ করেন, যেমন: সংস্কৃতি পুরস্কার ১৯৮৪ সালে, ভারতের রাষ্ট্রপতির পুরস্কার এবং পদ্মশ্রী পুরস্কার ১৯৯০ সালে, ওডিশা রাজ্য সংগীত নাটক একাডেমি পুরস্কার ১৯৯৬ সালে, ফ্রান্সের সরকার দ্বারা প্রদত্ত গ্র্যান্ডে মেদেল দে লা ভিলে ১৯৯৭ সালে, কেন্দ্রীয় সংগীত নাটক একাডেমি পুরস্কার ২০০০ সালে, দিল্লি রাজ্য পরিষদ সম্মান, ২০০২ সালে এবং নৃত্য চূড়ামণি উপাধি ২০০৪ সালে।
প্রারম্ভিক জীবন ও প্রশিক্ষণ
মাধবী মুদগল নয়াদিল্লির হিন্দস্থানি সংগীত এবং ধ্রুপদী নৃত্যের জন্য বিখ্যাত নৃত্য শিক্ষালয়ের অন্যতম গন্ধর্ব মহাবিদ্যালয়ের প্রতিষ্ঠাতা অধ্যাপক বিনয় চন্দ্র মৌদগল্যের ঘরে জন্মগ্রহণ করেছিলেন। প্রফেসর বিনয় চন্দ্র মৌদগল্য বিজয়া মুলের অ্যানিমেশন ছবি এক অনেক অওর একতাতে হিন্দ দেশ কে নিবাসী গানের জন্য আজ সর্বাধিক স্মরণীয় হয়ে আছেন, যে ছবি সর্বশ্রেষ্ঠ শিক্ষামূলক চলচ্চিত্রের জন্য জাতীয় চলচ্চিত্র পুরস্কার লাভ করেছিল। তিনি তাঁর পরিবারের কাছ থেকে উত্তরাধিকার সূত্রে শিল্প ও নৃত্যের প্রতি গভীর ভালবাসা পেয়েছিলেন এবং তাঁর গুরু শ্রী হরেকৃষ্ণ বেহেরার যথাযথ সাহচর্যে সারা বিশ্ব অচিরেই তাঁর অসাধারণ দক্ষতা সম্পর্কে অবহিত হয়েছিল। মাত্র ৪ বছর বয়সে তিনি তাঁর প্রথম জন-প্রদর্শন শুরু করেছিলেন। প্রাথমিকভাবে তিনি ভরতনাট্যম এবং কত্থক শিখেছিলেন, কিন্তু অবশেষে তিনি ওডিশিকে তাঁর নৃত্য প্রদর্শনের মাধ্যম হিসাবে নির্বাচন করেছিলেন। কিংবদন্তি গুরু কেলুচরণ মহাপাত্রের অভিভাবকত্বে তাঁর ওডিশি নৃত্যশিল্প দক্ষতা উৎকৃষ্টভাবে সংস্কারসাধিত হয়েছিল।
যদিও তিনি অন্যান্য নৃত্যশৈলীতে প্রশিক্ষণ নিয়েছিলেন, তা সত্ত্বেও কেন তিনি ওডিশিকে পছন্দ করেছিলেন? এক সাক্ষাৎকারের জবাবে তিনি বলেছিলেন,
এই নৃত্যশৈলীর গীতিধর্মিতা এবং সূক্ষ্মতা আমাকে আকর্ষণ করেছিল। আমার শিশুকালে যখন নৃত্যের সঙ্গে আমার পরিচয় হয়, তখন ধ্রুপদী নৃত্যশৈলী হিসেবে কেবলমাত্র ভরতনাট্যম এবং কত্থক সহজলভ্য ছিল। পরবর্তীতে, আমার কৈশোরে ভরতনাট্যমের ক্ষেত্রে ভাষাগত বাধা এবং কত্থকের লোক টানার ক্ষমতা আমাকে ওডিশিতে পরিবর্তন করার কারণ ঘটিয়েছে, যা তখন কেবল দিল্লিতে শেখানো হোত। এছাড়াও, এক নবজাতক শৈলী হিসেবে আমার কাছে চ্যালেঞ্জ এসেছিল।
তিনি স্থাপত্যশিল্পে এক ডিপ্লোমা অর্জন করেন এবং সচরাচর বিভিন্ন পত্রিকা এবং বইয়ের জন্য লেখেন।
কর্মজীবন
নৃত্য পরিকল্পনা শিল্প সম্পর্কে মাধবী মুদগলের গভীর অন্তর্দৃষ্টি এবং প্রতিশ্রুতি সহকারে ওডিশির সূক্ষ্ম তারতম্যে নবাগত নৃত্যশিল্পীদের সুপ্রশিক্ষণ এবং উৎসাহদান বিশ্বব্যাপী প্রশংসার দাবি রাখে।
সারা বিশ্বব্যাপী মাধবীর যে সমস্ত বৈশিষ্ট্যসূচক নৃত্যপরিকল্পনার প্রদর্শন সমালোচকদের দ্বারা প্রশংসিত হয়েছে, সেগুলো হল: এডিনবার্গ ইন্টারন্যাশনাল ফেস্টিভ্যাল, যুক্তরাজ্য; ফেস্টিভ্যাল অফ ইন্ডিয়া ইন ইউনাইটেড স্টেটস; দ্য সার্ভ্যান্টিনো ফেস্টিভ্যাল, মেক্সিকো; ভিয়েনা ডান্স ফেস্টিভ্যাল, অস্ট্রিয়া; ফেস্টিভ্যাল অফ ইন্ডিয়ান ডান্স, দক্ষিণ আফ্রিকা; ফেস্টিভ্যাল অফ ইন্ডিয়ান কালচার, সাও পাওলো, ব্রাজিল; ডেইজ অফ ইন্ডিয়ান কালচার, হাঙ্গেরি; ফেস্টিভ্যাল অফ ইন্ডিয়ান আর্টস; লন্ডন; দ্য অ্যাভিগনন ফেস্টিভ্যাল, ফ্রান্স; পিনা বাউশে'স ফেস্টিভ্যাল, উপ্পারটারটাল অ্যান্ড বার্লিন ফেস্টপিলে জার্মানি; এবং ইতালি, স্পেন, লাওস, ভিয়েতনাম, মালয়শিয়া, জাপান এবং ভারতীয় উপমহাদেশে উৎসবসমূহ। ওডিশি নৃত্যকে ভারতের অন্যতম প্রধান ধ্রুপদী নৃত্যশৈলী রূপ দিয়ে দর্শক-শ্রোতাদের কাছে উপস্থাপনা, বিভিন্ন কনসার্ট এবং তৎসহ ভারতে ব্যাপক গ্রহণযোগ্যভাবে বৈশিষ্ট্যপূর্ণ নৃত্য উৎসব সংগঠন করছিলেন। নিম্নের উদ্ধৃতি থেকে তাঁর বিশ্বাসযোগ্যতা প্রতিষ্ঠিত হতে পারে:
মাধবী মুদগল আমাদের বলেন নৃত্য করলে কেমন অনুভূতি হয় - তাঁর মুখমণ্ডলে দৃষ্ট হয় পূর্বানুমন, সহনশীলতা এবং অবসান। তাঁর আঙুলের মুদ্রায় কলাত্মক ছন্দ, গীতিময় রোমাঞ্চ আলোচিত হয়।
তিনি মনে করেন যে, তাঁর জীবনের সর্বাধিক স্মরণীয় দিনের সেই মুহূর্ত, যে সময় গুরু কেলুচরণ মহাপাত্র তাঁকে তাঁর শিষ্য হিসাবে গ্রহণ করেছিলেন।
ব্যক্তিগত জীবন
মাধবীর ভ্রাতা মধুপ মুদগল হলেন একজন পদ্মশ্রী পুরস্কার বিজেতা, খেয়াল এবং ভজন গায়ক হিসেবে বিখ্যাত মানুষ। এছাড়া তিনি সংগীতকার, সংবাহক এবং ১৯৯৫ খ্রিস্টাব্দ থেকে এক নৃত্য শিক্ষালয় নয়াদিল্লির গন্ধর্ব মহাবিদ্যালয়ের অধ্যক্ষ ছিলেন। তাঁর ভ্রাতুষ্পুত্রী, অর্থাৎ মধুপ মুদগলের কন্যা আরুশি, দিল্লির কারমেল কনভেন্ট স্কুলের প্রাক্তন ছাত্রী; যাকে মাধবী গন্ধর্ব মহাবিদ্যালয়ে প্রশিক্ষণ দিয়ে ২০০৩ খ্রিস্টাব্দে একজন একক ওডিশি নৃত্যশিল্পীরূপে মঞ্চে আবির্ভূত হওয়ার জন্যে তৈরি করেছিলেন। তিনি হলেন একমাত্র ভারতীয় নৃত্যশিল্পী, যিনি ২০০৮ খ্রিস্টাব্দে জার্মান নৃত্য-পরিকল্পক পিনা বাউশ দ্বারা সংগঠিত আন্তর্জাতিক নৃত্য উৎসবে অংশগ্রহণ করেছিলেন, যেখানে তিনি একটা নিজস্ব পরিকল্পনা করা নৃত্যানুষ্ঠান,বাগেশ্রী প্রদর্শন করেছিলেন। মাধবী মুদগলের দ্বিতীয় ভ্রাতা মুকুল মুদগল পাঞ্জাব ও হরিয়ানা হাইকোর্টের একজন অবসরপ্রাপ্ত প্রধান বিচারপতি, যিনি মুদগল কমিটির প্রধান ছিলেন; এই কমিটির অন্যান্য সদস্যরা হলেন: ভারতের অতিরিক্ত সলিসিটর জেনারেল এল নাগেশ্বরা রাও এবং প্রবীণ অ্যাডভোকেট এবং প্রাক্তন ক্রিকেট আম্পায়ার নীলয় দত্ত। ২০১৩ ইন্ডিয়ান প্রিমিয়ার লিগে দুর্নীতি, বাজি এবং স্পট-ফিক্সিংয়ের অভিযোগের বিষয়ে স্বাধীন তদন্ত করার জন্যে সুপ্রিম কোর্ট কর্তৃক উক্ত কমিটি নিযুক্ত করা হয়েছিল।  মুকুল মুদগল ১৯৪৯ খ্রিস্টাব্দের ৪ জানুয়ারি জন্মগ্রহণ করেন, বিচারপতি মুদগল ১৯৯৮ খ্রিস্টাব্দের ২ মার্চ দিল্লি হাইকোর্টের বিচারক হিসেবে নিযুক্ত হন। ২০০৯ খ্রিস্টাব্দের ৫ ডিসেম্বর তিনি হাইকোর্টের প্রধান বিচারপতি হিসেবে শপথ গ্রহণ করেন এবং ২০১১ খ্রিস্টাব্দের ৩ জানুয়ারি অবসর নিয়েছেন। তাঁর ভ্রাতুষ্পুত্র ধবল, বিচারপতি মুদগলের সন্তান এবং বিখ্যাত হিন্দুস্তানি ধ্রুপদী কণ্ঠশিল্পী শুভ মুদগল হলেন দিল্লিকেন্দ্রিক একটা জনপ্রিয় ব্যান্ড হাফ স্টেপ ডাউনের প্রধান গায়ক  এবং একজন সম্ভাবনাপূর্ণ পোকার খেলোয়াড়।
সুরাইয়া পাকজাদ
সুরাইয়া পাকজাদ একজন আফগান নারী মানবাধিকার কর্মী। ১৯৯৮ সালে তিনি ভয়েস অব উইমেন প্রতিষ্ঠা করেন, যেটা মেয়েদের পড়াশোনা ও শিক্ষা কার্যক্রম দিয়ে যাত্রা শুরু করে এবং এখন আশ্রয়, পরামর্শদান ও চাকরির প্রশিক্ষণ প্রদান করেন। তালেবানের জন্য ২০০১ সাল পর্যন্ত এই সংস্থা গোপনে কাজ করে ।   বস্তুত, পড়া শেখানো মেয়েরা যাতে ধরা না পরে সেই ভয়ে তাদের বই পুড়িয়ে ফেলা হয়েছিল। ২০০১ সালে ভয়েস অব উইমেন একটি আনুষ্ঠানিক এনজিও হিসেবে নামকরণ করা হয় এবং ২০০২ সালে এটি আনুষ্ঠানিকভাবে আফগানিস্তান সরকারের দ্বারা নিবন্ধিত হয়। এটি আফগানের সংবিধান বিকাশে সাহায্য করেছে।
পাকজাদ ২০০৮ সালে যুক্তরাষ্ট্রের সেক্রেটারি অব স্টেট থেকে আন্তর্জাতিক সাহসী নারী পুরস্কার লাভ করেন এবং একটি "মালালির পদক" একই সালে আফগানিস্তানের রাষ্ট্রপতির কাছ থেকে লাভ করেন।  তিনি ২০০৯ সালে টাইম-১০০ তালিকায় ছিলেন।
২০১০ সালে তিনি ইউনিভার্সিটি অব পেনসিলভানিয়া থেকে সম্মানসূচক ডক্টরেট ডিগ্রি এবং বার্লিংটন কান্ট্রি কলেজ থেকে স্নাতক সম্মানসূচক এসোসিয়েট অব আর্টস ডিগ্রি লাভ করেন, পাশাপাশি ক্লিনটন গ্লোবাল সিটিজেন অ্যাওয়ার্ডও লাভ করেন। ২০১১ সালে নিউজউইক তাকে ১৫০ উইমেন হু শেক দ্য ওয়ার্ল্ড নামে অভিহিত করে। ২০১২ সালে তিনি এ্যাসট্রিয়া ফিমেল লিডারশীপ ফাউন্ডেশন ইন জার্মান থেকে বছরের নারী নেতৃত্বের পুরস্কার পান।
আল ইমরান (ক্রিকেটার)
আল ইমরান একজন বাংলাদেশী ক্রিকেটার। ৭ ফেব্রুয়ারি ২০১৮ সালে তিনি ২০১৭-১৮ ঢাকা প্রিমিয়ার বিভাগ ক্রিকেট লিগে শেখ জামাল ধানমন্ডি ক্লাবের হয়ে লিস্ট এ ক্রিকেট তালিকায় পদার্পণ করেছিলেন।
ওয়েস্টমিনস্টার বিশ্ববিদ্যালয়
ওয়েস্টমিনিস্টারের প্রাক্তন শিক্ষার্থীদের মধ্যে রয়েছেন চিকিৎসাবিজ্ঞানে নোবেল বিজয়ী, কর্ডাইট উদ্ভাবক, রাষ্ট্রপ্রধান, রাজনীতিবিদ, মেয়র, অলিম্পিয়ান, বিজ্ঞানী, বাফটা ও অস্কার বিজয়ী চলচ্চিত্র নির্মাতারা, রক অ্যান্ড রোল হল অব ফেম এবং গ্র্যামি অ্যাওয়ার্ড বিজয়ী সঙ্গীতজ্ঞ, সাংবাদিক এবং কবি।
গ্রেগরি পেক
এলড্রেড গ্রেগরি পেক (ইংরেজি: Eldred Gregory Peck, গ্রেগারী পেক্‌) (৫ই এপ্রিল ১৯১৬ – ১২ই জুন ২০০৩) ছিলেন একজন মার্কিন অভিনেতা। তিনি ১৯৪০ থেকে ১৯৬০-এর দশকে হলিউডের অন্যতম জনপ্রিয় তারকা ছিলেন এবং ১৯৮০-এর দশক পর্যন্ত অভিনয় চালিয়ে যান। তিনি ১৯৬২ সালে টু কিল আ মকিংবার্ড চলচ্চিত্রে অ্যাটিকাস ফিঞ্চ চরিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কার লাভ করেন।
এছাড়া তিনি দ্য কিজ অব দ্য কিংডম (১৯৪৪), দ্য ইয়ার্লিং (১৯৪৬), জেন্টলম্যান্‌স অ্যাগ্রিমেন্ট (১৯৪৭) ও টুয়েলভ ওক্লক হাই (১৯৪৯) চলচ্চিত্রের জন্য আরও চারটি একাডেমি পুরস্কারের মনোনয়ন লাভ করেন। তার অভিনীত অন্যান্য সফল চলচ্চিত্রের মধ্যে স্পেলবাউন্ড (১৯৪৫), দ্য গানফাইটার (১৯৫০), রোমান হলিডে (১৯৫৩), মবি ডিক (১৯৫৬), দ্য বিগ কান্ট্রি (১৯৫৮), দ্য ব্রেভাডস (১৯৫৮), পর্ক চপ হিল (১৯৫৯), দ্য গানস্‌ অব নাভারোন (১৯৬১), কেপ ফেয়ার (১৯৬২, ও এর ১৯৯১-এর পুনর্নির্মাণ), হাউ দ্য ওয়েস্ট ওয়াজ ওন (১৯৬২), দ্য ওমেন (১৯৭৬) ও দ্য বয়েজ ফ্রম ব্রাজিল (১৯৭৮), ম্যাকেনা'স গোল্ড অন্যতম।
মার্কিন যুক্তরাষ্ট্রের তৎকালীন রাষ্ট্রপতি লিন্ডন জনসন পেককে তার আজীবন মানবহিতৌষী কর্মের জন্য ১৯৬৯ সালে প্রেসিডেনশিয়াল মেডেল অব ফ্রিডমে ভূষিত করেন। আমেরিকান ফিল্ম ইনস্টিটিউটের করা ধ্রুপদী হলিউড চলচ্চিত্র শিল্পের সেরা পুরুষ তারকা তালিকায় তার অবস্থান ১২তম।
প্রারম্ভিক জীবন
এলড্রেড গ্রেগরি পেক ১৯১৬ সালের ৫ই এপ্রিল ক্যালিফোর্নিয়া অঙ্গরাজ্যের সান দিয়েগো শহরে জন্মগ্রহণ করেন। তার পিতা গ্রেগরি পার্ল পেক (১৮৮৬-১৯৬২) ছিলেন নিউ ইয়র্কে জন্মগ্রহণকারী রসায়নবিদ ও ফার্মাসিস্ট এবং মাতা বার্নিস মে "বানি" (আয়ারস, ১৮৯৪-১৯৯২)। তার পিতা পিতার দিক থেকে ইংরেজ বংশোদ্ভূত এবং মাতার দিক থেকে আইরিশ বংশোদ্ভূত, অন্যদিকে তার মাতা ইংরেজ ও স্কটিশ বংশোদ্ভূত ছিলেন। বার্নিস যখন গ্রেগরি পার্লকে বিয়ে করেন, তখন তিনি তার স্বামীর ধর্ম রোমান ক্যাথলিকবাদে দীক্ষিত হন; ফলে পেক ক্যাথলিক ধর্ম পালন করে বেড়ে ওঠেন। তার আইরিশ মাতামহী ক্যাথরিন অ্যাশের (১৮৬৪-১৯২৬) দিক থেকে ইস্টার রাইজিঙে অংশগ্রহণকারী টমাস অ্যাশের (১৮৮৫-১৯১৭) সাথে তার আত্মীয়তার সম্পর্ক রয়েছে।
220px|thumb|গ্রেগরি পেক
বুরুন্ডির ভাষা
ফরাসি ভাষা ও রুন্ডি ভাষা (কিরুন্ডি বা উরুন্ডি নামেও পরিচিত) বুরুন্ডির সরকারি ভাষা। এছাড়া সার্বজনীন ভাষা হিসেবে সোয়াহিলি ভাষার ব্যাপক প্রচলন আছে। বহির্বিশ্বের সাথে যোগাযোগের ক্ষেত্রে ফরাসি ভাষা ব্যবহার করা হয়।
ঈশ্বর পাঠশালা
alt=Mahesh Chandra established Rammala Library after his mother's name in 1912 and Ishwar Pathsala in memory of his father in 1914.|থাম্ব| ঈশ্বর পাঠশালা ১৯১৪ সালের। ঈশ্বর পাঠশালা বাংলাদেশের কুমিল্লায় অবস্থিত একটি প্রাচীন বিদ্যালয়।
বাংলাদেশের কুমিল্লায় অবস্থিত দেশের প্রাচীন গ্রন্থাগার রামমালা গ্রন্থাগার। ১৯১২ সালে বাংলার লোকহিতৈষী মহেশচন্দ্র ভট্টাচার্য (১৮৫৮ - ১৯৪৪) ১৯১০ সালে প্রতিষ্ঠিত  ঈশ্বর পাঠশালা টোল নামের সংস্কৃত স্কুলের গ্রন্থাগারটির বিস্তার ঘটিয়ে এটি পুনঃপ্রতিষ্ঠা করেন। alt=Mahesh Chandra established Rammala Library after his mother's name in 1912|থাম্ব| রামমালা গ্রন্থাগার ১৯১২ সালের মহেশচন্দ্র তার মাতার স্মৃতি রক্ষার্থে  ১৯১২ সালে রামমালা গ্রন্থাগার ও পিতার স্মৃতি রক্ষার্থে ১৯১৪ সালে  ঈশ্বর পাঠশালা প্রতিষ্ঠা করেন। তিনি ১৯১৬ সালে রামমালা ছাত্রাবাস প্রতিষ্ঠা করেছিলেন যেখানে বর্তমানে ৮৪ জন পুরুষ শিক্ষার্থী থাকেন। ১৯১৯ সালে এই সমাজসেবী দ্বারা প্রতিষ্ঠিত নিবেদিতা গার্লস ছাত্রাবাসে ৬২ ছাত্রী রয়েছে।
ভৈরেংতে
ভৈরেংতে (Vairengte) ভারতের মিজোরাম রাজ্যের কোলাসিব জেলার একটি শহর। এটি রাজ্যের রাজধানী আইজল থেকে প্রায় 130 km দূরে অবস্থিত।
জনসংখ্যার উপাত্ত
এখানে সাক্ষরতার হার ৭৯%, । পুরুষদের মধ্যে সাক্ষরতার হার ৮১%, এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে ভৈরেংতে এর সাক্ষরতার হার বেশি।
আরিফুর রহমান রবিন
আরিফুর রহমান রবিন একজন বাংলাদেশী ক্রিকেটার। তিনি ১ জুন ২০১৭ ঢাকা প্রিমিয়ার বিভাগ ক্রিকেট লিগে প্রাইম ব্যাংক ক্রিকেট ক্লাবের হয়েলিস্ট এ ক্রিকেট তালিকায় স্থান অধিকার করেছিলেন।
বেঙ্গল কমার্শিয়াল ব্যাংক লিমিটেড
বেঙ্গল কমার্শিয়াল ব্যাংক লিমিটেড বাংলাদেশের একটি বেসরকারি বাণিজ্যিক ব্যাংক। ব্যাংকটি ২০২০ সালের ২৩ ফেব্রুয়ারি বাংলাদেশ ব্যাংকের থেকে চূড়ান্ত অনুমোদন পায়। এটির প্রধান কার্যালয় ৯৪ গুলশান অ্যাভিনিউ, ঢাকায় অবস্থিত।
ইতিহাস
২০২০ সালের ৯ ফেব্রুয়ারি বাংলাদেশ ব্যাংকের ৪০২তম পর্ষদ সভায় ব্যাংকটি প্রাথমিক সম্মতিপত্র পায়। ২৩ ফেব্রুয়ারি বাংলাদেশ ব্যাংকের থেকে চূড়ান্ত অনুমোদন পায়। পরবর্তীতে, ২০২১ সালের ১১ই মার্চ ব্যাংকটি আনুষ্ঠানিক কার্যক্রম শুরু করে।
পরিচালনা
দুই জন স্বতন্ত্র পরিচালকসহ ব্যাংকটির পরিচালনা পর্ষদের সদস্য ১৭জন। পরিচালনা পর্ষদের চেয়ারম্যান জনাব মো. জসিম উদ্দিন। তিনি আগামী তিন বছর ব্যাংকটির চেয়ারম্যানের দায়িত্ব পালন করবেন । ব্যাংকার জনাব তারিক মোর্শেদ ব্যাংকটির ব্যাবস্থাপনা পরিচালক ও প্রধান নির্বাহী কর্মকর্তার দায়িত্ব পালন করছেন।
বতসোয়ানার ভাষা
“দক্ষিণাঞ্চলীয় আফ্রিকার ভূ-বেষ্টিত রাষ্ট্র বতসোয়ানাতে তিন ধরনের জাতির বাস। কেন্দ্রীয়, পশ্চিম ও দক্ষিণ-পশ্চিম বতসোয়ানার কালাহারি মরুভূমি এলাকায় সান ও খোয়ে জাতির (বুশম্যান নামেও পরিচিত) লোকের বাস এবং এরা সংখ্যায় প্রায় ৪০ হাজারের মত। আর দেশটির পূর্ব ও উত্তরের উর্বর ভূমিতে দেশের ৯৬% লোকের বাস, এবং এদের প্রায় সবাই বান্টু জাতির মানুষ। এথ্‌নোলগ অনুযায়ী দেশটিতে ২৮টি ভাষা প্রচলিত এবং এগুলির সবই জীবিত ভাষা।
এই ভাষাগুলিকে তিনটি প্রধান ভাগে ভাগ করা যায়:
ইংরেজি এই দেশের সরকারি ভাষা, আর ৎসোয়ানা জাতীয় ভাষা। দুইটি ভাষা সরকারী কর্মকাণ্ড ও গণমাধ্যমে বহুল ব্যবহৃত। প্রাতিষ্ঠানিক ব্যবসা বাণিজ্য ইংরেজিতে আর মুখের ভাষায় আদান প্রদান ৎসোয়ানাতে সম্পন্ন হয়। শিক্ষা ব্যবস্থায় নিম্ন প্রাথমিক শ্রেণীগুলিতে ৎসোয়ানায় শিক্ষা দেয়া হয়, এবং উচ্চ প্রাথমিক ও তার উপরের সমস্ত শিক্ষা ইংরেজিতে সম্পন্ন হয়। প্রতি বছর প্রায় ২০০০ ছাত্র বিশ্ববিদ্যালয়ে ভর্তি হয়, এবং এই হার জনসংখ্যার অনুপাতে আফ্রিকার সর্বোচ্চ।
প্রবোধ পণ্ডা
প্রবোধ পন্ডা একজন ভারতীয় বাঙালি রাজনীতিবিদ, তিনি সিপিআই দলের অন্যতম নেতা ছিলেন। তিনি ২০০১ সাল থেকে ২০১৪ সাল পর্যন্ত মেদিনীপুর লোকসভা কেন্দ্রএর সাংসদ ছিলেন।
ব্যক্তিগত জীবন
প্রবোধ পন্ডা একটি উৎকল ব্রাহ্মণ পরিবারে জন্মগ্রহণ করেন। তিনি দাঁতন ভাতার কলেজ কলেজ থেকে স্নাতক স্তরের পড়াশোনা শেষ করেন। ২০০১ থেকে ২০১৪ সাল পর্যন্ত মেদিনীপুর কেন্দ্রের সাংসদ থাকার পর তিনি সিপিআই পশ্চিমবঙ্গ রাজ্য কমিটির সম্পাদক হন। কলকাতায় নিজের অফিসে কর্মরত অবস্থায় হৃদযন্ত্র বিকল হয়ে প্রবোধ পন্ডা মারা যান।
চুমুকেদিমা
চুমুকেদিমা (Chumukedima) ভারতের নাগাল্যান্ড রাজ্যের ডিমাপুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে চুমুকেদিমা শহরের জনসংখ্যা হল ১৬,৫১০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে চুমুকেদিমা এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
প্যারাচৌম্বক পদার্থ
প্যারাচুম্বকত্ব হলো চুম্বকত্বের একটি ধরন যেখানে কিছু পদার্থ বাহ্যিক ভাবে প্রযুক্ত চৌম্বক ক্ষেত্রের দিকে দুর্বলভাবে আকর্ষীত হয় এবং প্রযুক্ত চৌম্বক ক্ষেত্রের দিকে একটি প্রণোদিত চুম্বক ক্ষেত্র উৎপন্ন করে। এমন বৈশিষ্টের বিপরীতে, ডায়াচৌম্বক পদার্থগুলি চৌম্বক ক্ষেত্র কর্তৃক বিকর্ষীত হয় এবং প্রযুক্ত চৌম্বক ক্ষেত্রের বিপরীত দিকে একটি প্রণোদিত চুম্বক ক্ষেত্র উৎপন্ন করে। বেশীরভাগ মৌলিক পদার্থ ও যৌগ প্যারাচুম্বকীয়; এদের ১ এর থেকে সামান্য বেশি (অর্থাৎ একটি ক্ষুদ্র ধনাত্মক চৌম্বকীয় সংবেদনশীলতা) আপেক্ষিক চৌম্বকীয় ব্যাপ্তিযোগ্যতা রয়েছে এবং তাই এরা চৌম্বক ক্ষেত্র দ্বারা আকর্ষীত হয়। প্রযুক্ত চৌম্বক ক্ষেত্র প্রবর্তিত চৌম্বক মুহূর্ত, ক্ষেত্র প্রাবল্যে রৈখিক এবং অধিকতর দুর্বল। সাধারণত এমন ক্রিয়া শনাক্ত করতে একটি সংবেদনশীল বিশ্লেষণাত্মক সমতার প্রয়োজন হয়। আধুনিক কালে প্যারাচুম্বক সংক্রান্ত হিসাব-নিকাশ করতে প্রায়শই স্কুইড (ম্যাগনেটোমিটার) ম্যাগনেটোমিটার ব্যবহৃত হয়।
কোনো পদার্থে বিজোড় ইলেক্ট্রনের উপস্থিতিই প্যারাচুম্বকত্বের কারণ। এদের স্পিনের কারণে, বিজোড় ইলেক্ট্রনগুলির একটি চৌম্বক দ্বিমেরু মুহূর্ত থাকে এবং একটি ক্ষুদ্র চুম্বকের মত ব্যবহার করে। একটি চৌম্বক ক্ষেত্র, ইলেক্ট্রনগুলির স্পিনকে এর সমান্তরালে সাজায় যা একটি নিট আকর্ষণের জন্ম দেয়। রসায়নে কোনো ডায়াচৌম্বক কণা (পরমাণু, আয়ন বা অনু) শনাক্তকরণে একটি সাধারণ চলতি পদ্ধতি ব্যবহার করা হয়ঃ যদি কণাটির সকল ইলেক্টন জোড় থাকে তবে তা ডায়াচৌম্বকীয় এবং অন্যথায় তা প্যারাচৌম্বকীয়। ফেরোচৌম্বক পদার্থের মত, এরা বাহ্যিক চৌম্বক ক্ষেত্রের অনুপস্থিতিতে চুম্বকত্ব ধরে রাখেনা কেননা তাপমাত্রিক গতি স্পিনের এই ঝোঁককে এলোমেলো করে দেয়। (কিছু প্যারাচৌম্বক পদার্থ পরম শূন্যতেও স্পিনের এই বিশৃঙ্খলা ধরে রাখে, যার মানে, এরা শুধু ভূমি দশায়ই প্যারাচৌম্বকীয়; অর্থাৎ তাপমাত্রিকা গতির অনুপস্থিতিতে) তাই, চৌম্বক ক্ষেত্র সরিয়ে নিলে এর সমস্ত চৌম্বকত্বই হারিয়ে যায়। এমনকি, চৌম্বক ক্ষেত্রের উপস্থিতেও সেখানে অল্প কিছু চুম্বকত্বের সৃষ্টি হয়, কেননা এই ক্ষেত্রের সাহায্যে স্পিনের একটি ক্ষুদ্রাংশই পাওয়া যায়। এই ক্ষুদ্রাংশটি ক্ষেত্র প্রাবল্যের সাথে আনুপাতিক এবং এটি রৈখিক বশ্যতার বর্ণনা দেয়। অন্যদিকে, ফেরোচৌম্বক পদার্থের আকর্ষণ অ-রৈখিক এবং অধিক শক্তিশালী হওয়ায় এদের খুব সহজেই শনাক্ত করা যায়।
জ্যোৎস্না মান্ডি
জ্যোৎস্না মান্ডি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় রাণীবাঁধ বিধানসভা কেন্দ্রের বিধায়ক হিসেবে দায়িত্ব পালন করছেন।
জাহাঙ্গীর আলম তালুকদার
মোহাম্মদ জাহাঙ্গীর আলম তালুকদার (জন্ম: ৪ ডিসেম্বর, ১৯৬৮) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে বিমান বাংলাদেশ এয়ারলাইন্সের পক্ষে খেলেছেন। দলে তিনি মূলতঃ বামহাতি ফাস্ট বোলার হিসেবে অংশ নিতেন তিনি। ফাস্ট মিডিয়াম বোলিংয়ের পাশাপাশি আনঅর্থোডক্স বোলার হিসেবেও পরিচিত তিনি। এছাড়াও নিচেরসারিতে ডানহাতে ব্যাটিং করে সবিশেষ কৃতিত্বের পরিচয় দিয়েছেন। ১৯৯০ সালে বাংলাদেশ দলের পক্ষে ২টি একদিনের আন্তর্জাতিকে অংশ নিয়েছেন ‘দুলু’ ডাকনামে পরিচিতি জাহাঙ্গীর আলম।
খেলোয়াড়ী জীবন
জানুয়ারি, ১৯৮৬ সালে পাকিস্তানের বিপক্ষে তিনদিনের খেলায় অংশগ্রহণের মাধ্যমে আন্তর্জাতিক ক্রিকেটে প্রবেশ করেন। কিন্তু, ১৯৮৯-৯০ মৌসুমের পূর্ব-পর্যন্ত তাকে দলে অনিয়মিত অবস্থায় দেখা যায়। জানুয়ারি, ১৯৯০ সালে ময়মনসিংহে সফরকারী ভারতীয় দল ডেকান ব্লুজের বিপক্ষে বিসিসিবি (সাদা) দলের সদস্যরূপে অংশ নেন। খেলায় তিনি ৩/২৯ পান যাতে দলকে জয়লাভে প্রভূতঃ সহায়তা করেছিল।
১৯৯০ সালে নেদারল্যান্ডসে অনুষ্ঠিত ৪র্থ আইসিসি ট্রফি প্রতিযোগিতায় দলের অন্যতম সদস্য ছিলেন তিনি। ঐ প্রতিযোগিতায় দলের অন্যতম বামহাতি ফাস্ট বোলার গোলাম নওশেরের সাথে নতুন বল নিয়ে বোলিং আক্রমণে নেতৃত্ব দিতেন। ডেনমার্কের বিপক্ষে ৩/২৭ ও কানাডার বিপক্ষে ২/২৪ পেয়ে দলকে গুরুত্বপূর্ণ জয় এনে দেন।
ডিসেম্বর, ১৯৯২ সালে ঢাকায় প্রথম সার্ক ক্রিকেট প্রতিযোগিতা অনুষ্ঠিত হয়। শ্রীলঙ্কা এ দলের বিপক্ষে ৩/১৯ পান। এছাড়াও, ১৯৯৪ সালে কেনিয়ায় অনুষ্ঠিত ৫ম আইসিসি ট্রফি প্রতিযোগিতায় তিনি খেলেছিলেন।
জয়নুল ইসলাম
জয়নুল ইসলাম একজন বাংলাদেশী ক্রিকেটার। তিনি ১ জুন ২০১৭ সালে ২০১৬-১৭ ঢাকা প্রিমিয়ার বিভাগ ক্রিকেট লিগে পারটেক্স স্পোর্টিং ক্লাবের হয়ে লিস্ট এ ক্রিকেট তালিকায় স্থান করেছিলেন।
সালেহ উদদিন
মোহাম্মদ সালেহ উদদিন, "বাদল" ( জন্ম ৬ নভেম্বর ১৯৫৪ ) একজন বাংলাদেশী স্থপতি, অধ্যাপক, লেখক ও শিল্পী।
ম্যাকগ্র-হিল এবং জন উইলি অ্যান্ড সন্স দ্বারা প্রকাশিত তার বইগুলি আন্তর্জাতিকভাবে গ্রাফিকাল যোগাযোগ এবং নকশা পাঠ্যপুস্তক হিসাবে ব্যাপকভাবে স্বীকৃত।   তার কয়েকটি বই ইংরেজি থেকে স্পেনীয় এবং চীনা ভাষায় অনুবাদ হয়েছে। ২০১১ সালে তিনি ঢাকায় গুলশানে  আন্তর্জাতিক উন্মুক্ত নকশা প্রতিযোগিতায় বিজয়ী হন।
প্রাথমিক ও শিক্ষা জীবন
সালেহ উদদিন কুমিল্লা জেলায় জন্মগ্রহণ করেন। পরিবারের মধ্যে তিনি তৃতীয় সন্তান ছিলেন। পিতা শামসুদ্দীন আহমেদ মুন্সি ও ফাতেমা খাতুনের দুই সন্তান। নটর ডেম কলেজ থেকে ম্যাট্রিকুলেশন পাস করে,   তিনি বাংলাদেশ প্রকৌশল ও প্রযুক্তি বিশ্ববিদ্যালয়ে বিশ্ববিদ্যালয় থেকে স্নাতক ডিগ্রী অর্জন করেন। সালেহ উদ্দিন ১৯৮১ সালে সমা লাউড (অন্যান্য স্নাতকদের মধ্যে প্রথম অবস্থান) স্নাতক।    তারপরে তিনি সেই বিশ্ববিদ্যালয়ে প্রভাষক হিসেবে যোগ দেন, পরে মার্কিন যুক্তরাষ্ট্রের ওহিওর কেন্ট স্টেট ইউনিভার্সিটিতে স্নাতকোত্তর পড়াশোনা চালিয়ে যান ।
তিনি নগর নকশার ওপর স্নাতকোত্তর ডিগ্রি অর্জন করে। অবশেষে তিনি স্কুল অফ আর্কিটেকচারের কম্পিউটার উপস্থাপনে ডক্টরেট ডিগ্রির জন্য শেফিল্ড বিশ্ববিদ্যালয়ে যান। তার পিএইচডির অভিসন্দর্ভ ছিল বাংলাদেশ জাতীয় সংসদ ভবনের লুই কানের নকশা।
কর্মজীবন
১৯৮৮ থেকে ১৯৯২ সাল পর্যন্ত তিনি শিল্প ও নকশার সাভানাহ কলেজে স্থাপত্যে বিষয়ে অধ্যাপক ছিলেন। তিনি ১৯৯৭ থেকে ১৯৯৯ সাল পর্যন্ত সাউদার্ন বিশ্ববিদ্যালয়েল সহযোগী ডীন ছিলেন। উদ্দিন ২০০০ থেকে ২০০৬ সাল পর্যন্ত মিসৌরি বিশ্ববিদ্যালয়ের স্থাপত্য গবেষণা বিভাগের স্নাতক সমন্বয়কারী ছিলেন। পরে তিনি আমেরিকান ইন্টারন্যাশনাল ইউনিভার্সিটি অব আর্কিটেকচার বিভাগ প্রতিষ্ঠা করেন। সালেহ উদ্দিন সবুজ ভবন উদ্যোগে জড়িত ছিলেন।
জুলাই ২০০২ সালে তিতি সাধারণ ঠিকাদার ও নকশাবিদ হিসাবে ৪,০০০ বর্গফুট বাড়ি নির্মাণ করেন এবং আট মাস পরে শেষ করেন। কলম্বিয়া হোম ম্যাগাজিনে তার এ বাড়িকে " কলম্বিয়ার সবচেয়ে অনন্য সৃষ্টি" হিসেবে উপস্থাপন করা হয়।
সাময়িকী সম্পাদক
সালেহ উদদিন ডিজাইন কমিউনিকেশন অ্যাসোসিয়েশনের সম্পাদক হিসাবে দায়িত্ব পালন করেছেন।
পুরস্কার
ব্র্যাক বিশ্ববিদ্যালয়ের বিশিষ্ট স্থপতি হিসাবে সালেহ উদ্দিনকে বিশেষ সম্মাননা দেয়া হয় তিনি আরো কিছু পুরস্কার পেয়েছেন
সৈয়দ আব্দুল মালিক
সৈয়দ আব্দুল মালিক (Syed Abdul Malik; চৈয়দ আব্দুল মালিক) অসমীয়া সাহিত্যের এক বিশিষ্ট ঔপন্যাসিক, গল্পকার, নাট্যকার ও কবি। ১৯৭৭ সনে তিনি অসম সাহিত্য সভার সভাপতি পদে নিযুক্ত হন। তিনি অঘরি আত্মার কাহিনী নামক উপন্যাসের জন্য ১৯৭২ সাহিত্য অকাদেমি পুরস্কার, ১৯৯২ সনে অসম উপত্যকা পুরস্কার, ১৯৯৫ সনে শংকরদেব পুরস্কার ও পদ্মশ্রী ও পদ্মভূষণ পুরস্কার লাভ করেন। সম্মান লাভ করে ৷
মৃত্যু
২০০০ সনের ১৯ ডিসেম্বর তারিখে সৈয়দ আব্দুল মালিক মৃত্যুবরণ করেন।
দেইর আবু মাশআল
দেইর আবু মাশআল ( دير ابو مشعل ) হলো রামাল্লাহ ও আল-বিরহ গভর্নরেটের একটি ফিলিস্তিনি গ্রাম। এটি রামাল্লার পশ্চিমে পশ্চিম তীরে দূরে অবস্থিত। ফিলিস্তিনি সেন্ট্রাল পরিসংখ্যান ব্যুরোর (পিসিবিএস) মতে, ২০০৭ সালে গ্রামে প্রায় ৩৫২২ জন বাসিন্দা ছিল।
অবস্থান
দেইর আবু মাশাআল রামাল্লার  উত্তর-পশ্চিমে অবস্থিত। এর দক্ষিণ এবং পূর্বে আল ইতিহাদ, পূর্ব ও উত্তরে আবুদ এবং পশ্চিমে শুকবা দ্বারা সীমানাযুক্ত আছে।
ইতিহাস
বাইজ্যানটাইন, বাইজ্যানটাইন / উমাইয়া এবং ক্রুসেডার / আযুবিদ যুগের এখানে শের্ড পাওয়া গেছে। গ্রামে একটি উঁচু প্রাচীর আছে, এর নিচে একটি কূপ আছে, যা ১২শত শতাব্দীর দেহাবশেষ হিসাবে গণ্য করা হয়। এটি ক্রুসেডার বেলিফরটিস দুর্গ নামে পরিচিত। এটি সম্ভবত ১১৬৭ সালে হসপিটালিয়ারদের দ্বারা প্রতিষ্ঠিত হয়। পিইএফ এর ১৮৭৩ সালে পশ্চিম প্যালেস্টাই সার্ভে (এসডব্লিউপি) জায়গাটি পরিদর্শন করেছে এবং উল্লেখ করেছে: "এখানে একটি গুরুত্বপূর্ণ দুর্গের ইঙ্গিত রয়েছে, যা দৃশ্যত ক্রুসেডিং সময়ের। একটি শিলা প্ল্যাটফর্ম আছে যা মোটামুটি বর্গাকার, প্রায় ৫০ গজ চওড়া। এটি পাহাড়ের চূড়া দখল করে আছে। অনেকগুলি ভাল কাটা পাথর আছে, যার মধ্যে রাসটিক মূর্তি আছে, যা ৩ ইঞ্চি চওড়া ও গোলাকার। পশ্চিমে ধ্বংসস্তূপে একটি প্রাচীরের মুখোমুখি ছোট অ্যাশলার পাওয়া গেছে, যা একটি পাথরের দাগের উপর দাঁড়িয়ে আছে। উত্তর দিকে অনুরূপ প্রাচীরের চিহ্ন রয়েছে। ভাল সিমেন্ট করা ছোট ট্যাঙ্ক আছে, একটি কুঁচকিযুক্ত ছাদ আছে। এর কাছাকাছি একটা বড় কুপ আছে। একটি পাথর কাটা ড্রেন প্রায় ৬ ইঞ্চি চওড়া কূপের দিকে নিয়ে যায়। দক্ষিণ দিকে পাথর কাটা ধাপ আছে। পূর্বদিকে, কোয়ারি এবং দুটি ট্যাঙ্ক, পাথর কাটা, কিন্তু রাজমিস্ত্রি দিয়ে ছাদযুক্ত করা হয়েছে। একজনের পরিমাপ ২০ ফুট বাই ১২ ফুট। আধুনিক মতামত হল যে, ধ্বংসাবশেষগুলি বাইজেন্টাইন যুগের একটি প্রধান মঠের, যেখানে একটি ক্রুসেডার টাওয়ার যুক্ত ছিল। এখানে মামলুক যুগের শের্ডও পাওয়া গেছে।
অটোমান যুগ
১৫১৭ সালে, গ্রামটি প্যালেস্টাইনের বাকি অংশের সাথে অটোমান সাম্রাজ্যের অন্তর্ভুক্ত হয় এবং ১৫৯৬ ট্যাক্স-রেকর্ডে এটি আল-কুদসের লিওয়া জাবাল কুদসের নাহিয়াতে ছিল। জনসংখ্যা ছিল ৪২ পরিবারের মধ্যে, তারা সবাই মুসলিম ছিল। তারা কৃষি পণ্যের উপর ৩৩.৩% হারে কর প্রদান করে, যার মধ্যে গম, বার্লি, জলপাই গাছ, ফলের গাছ, ছাগল এবং মৌচাক ছাড়াও "অসময়ে রাজস্ব" কর অন্তর্ভুক্ত ছিল; মোট কর ছিল ৩৩০০ একসি। উসমানীয় যুগের প্রথম দিকের শের্ডও এখানে পাওয়া গেছে।
ব্রিটিশ ম্যান্ডেট যুগ
ব্রিটিশ ম্যান্ডেট কর্তৃপক্ষ কর্তৃক পরিচালিত ফিলিস্তিনের ১৯২২ সালের আদমশুমারিতে দাইর আবু মাশাআল নামে গ্রামটির জনসংখ্যা ছিল ২৮৯ জন, তারা সবাই মুসলিম ছিল। ১৯৩১ সালের আদমশুমারিতে ৪০৪ জন মুসলিম ছিল এবং তাদের ৮৮টি বসতিঘর রয়েছে।
জর্ডান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধ চুক্তির পর, দেইর আবু মাশাল জর্ডানের শাসনের অধীনে আসে। এটি ১৯৫০ সালে জর্ডান দ্বারা সংযুক্ত করা হয়েছিল। ১৯৬১ সালের জর্ডানের আদমশুমারিতে দেইর আবু মাশালে ৯৮৭ জন বাসিন্দা পাওয়া গেছে।
১৯৬৭ থেকে বর্তমান
১৯৬৭ সালে ছয় দিনের যুদ্ধের পর থেকে, দেইর আবু মাশাল ইসরায়েলি দখলে রয়েছে। ১৯৯৫ সালের চুক্তির পর, গ্রামের ৮৫% জমি এলাকা বি হিসাবে শ্রেণীবদ্ধ করা হয়েছিল এবং অবশিষ্ট ১৫% এলাকা সি হিসাবে শ্রেণীবদ্ধ করা হয়েছিল। বাইপাস সড়কের জন্য শত শত ডুনাম জমি বাজেয়াপ্ত করেছে ইসরাইল।
ডেট্রয়েট পাবলিক স্কুল্‌স
thumb|মুখ্য কার্যালয় ডেট্রয়েট শহরের ফিসার বিন্ডিং এ।([[:en:Fisher Building|Fisher Building)]] ডেট্রয়েট পাবলিক স্কুলস (Detroit Public Schools) হলো একটি স্কুল পরিচালন সমিতি যেইটি আমেরিকা যুক্তরাষ্ট্র-র ডেট্রয়েট শহরের সকল স্কুল পরিচালনা করে। ২০১১–২০১২ সালের হিসেব অনুযায়ী, এই পরিচালন সমিতি-র দ্বারা পরিচালিত স্কুল গুলিতে মোট ১২২,০০ ছাত্র-ছাত্রী পঠিত হয়। এই পরিচালন সমিতি-র মুখ্য কার্যালয় ডেট্রয়েট শহরের ফিসার বিন্ডিং এ অবস্থিত।
ফেরোচৌম্বক পদার্থ
যে সকল পদার্থকে চৌম্বকক্ষেত্রে স্থাপন করা হলে চুম্বকায়নকারী ক্ষেত্রের দিকে শক্তিশালী চুম্বকত্ব লাভ করে তাদেরকে ফেরোচৌম্বকীয় পদার্থ বলে (অর্থাৎ যেসকল পদার্থ ফেরোচুম্বকত্ব প্রদর্শন করে)। খুব কম পদার্থই ফেরোচৌম্বকীয়। লোহা, নিকেল, কোবাল্ট, এদের সঙ্কর ধাতু এবং বিরল মৃত্তিকা ধাতু হলো ফেরোচৌম্বকীয় পদার্থের উদাহরণ।
শক্তিপদ মাহাতো
শক্তিপদ মাহাতো হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় জয়পুর বিধানসভা কেন্দ্রের বিধায়ক হিসেবে দায়িত্ব পালন করছেন।
জাস্টিন হারউইৎস
জাস্টিন গ্যাব্রিয়েল হারউইৎস (জন্ম ২২ জানুয়ারি ১৯৮৫) একজন মার্কিন চলচ্চিত্র সুরকার ও টেলিভিশন লেখক। তিনি পরিচালক ড্যামিয়েন শ্যাজেলের সাথে তার দীর্ঘকাল কাজের জন্য সুপরিচিত। তিনি শ্যাজেলের সবকয়টি চলচ্চিত্রের সুরারোপ করেছেন, সেগুলো হল গাই অ্যান্ড ম্যাডলিন অন আ পার্ক বেঞ্চ (২০০৯), হুইপল্যাশ (২০১৪), লা লা ল্যান্ড (২০১৬), ফার্স্ট ম্যান (২০১৮) ও ব্যাবিলন (২০২২)।
লা লা ল্যান্ড চলচ্চিত্রের জন্য তিনি শ্রেষ্ঠ মৌলিক সুর ও এই চলচ্চিত্রের "সিটি অব স্টার্স" গানের জন্য শ্রেষ্ঠ মৌলিক সুর বিভাগে একাডেমি পুরস্কার; শ্রেষ্ঠ মৌলিক সুর ও এই চলচ্চিত্রের "সিটি অব স্টার্স" গানের জন্য শ্রেষ্ঠ মৌলিক সুর বিভাগে গোল্ডেন গ্লোব পুরস্কার; এবং শ্রেষ্ঠ মৌলিক সঙ্গীত বিভাগে বাফটা পুরস্কার অর্জন করেন। এছাড়া তিনি ফার্স্ট ম্যান ও ব্যাবিলন চলচ্চিত্রের জন্য শ্রেষ্ঠ মৌলিক সুর বিভাগে আরও দুটি গোল্ডেন গ্লোব পুরস্কার অর্জন করেন।
কর্মজীবন
কলেজ পাশ করার পর হারউইৎস ও শ্যাজেল লস অ্যাঞ্জেলেসে পাড়ি জমান। হারউইৎস সিটকম দ্য লিগ-এর জন্য হাস্যরসাত্মক গল্প লিখেন এবং অ্যানিমেটেড হাস্যরসাত্মক টিভি ধারাবাহিক দ্য সিম্পসন্স-এর একটি পর্ব লিখেন। শ্যাজেলের রচিত ও পরিচালিত ২০০৯ সালের গাই অ্যান্ড ম্যাডলিন অন আ পার্ক বেঞ্চ চলচ্চিত্রের সফলতার পর তারা তাদের পরবর্তী কাজ হুইপল্যাশ (২০১৪)-এর অর্থায়ন পান। হারউইৎস এই চলচ্চিত্রের সুর করেন এবং শ্যাজেল চলচ্চিত্রটি রচনা ও পরিচালনা করেন।
হারউইৎস শ্যাজেলের ২০১৬ সালের লা লা ল্যান্ড চলচ্চিত্রের সুরোরোপ করেন। এই কাজের জন্য শ্যাজেল শ্রেষ্ঠ পরিচালকের পুরস্কার লাভ করেন এবং হারউইৎস শ্রেষ্ঠ মৌলিক সুর ও শ্রেষ্ঠ মৌলিক গান বিভাগে দুটি পুরস্কার অর্জন করেন।
তিনি ফার্স্ট ম্যান (২০১৮) ও ব্যাবিলন (২০২২) চলচ্চিত্রের জন্য শ্রেষ্ঠ মৌলিক সুর বিভাগে আরও দুটি গোল্ডেন গ্লোব পুরস্কার অর্জন করেন।
রাজীব লোচন সরেন
রাজীব লোচন সরেন হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় বান্দুয়ান বিধানসভা কেন্দ্রের বিধায়ক হিসেবে দায়িত্ব পালন করছেন।
মুচকুন্দ
মুচকুন্দ বা মুসকান্দা, মুচাকুন্দা, কনক-চাঁপা (বৈজ্ঞানিক নাম Pterospermum acerifolium ইংরেজি: Oleander, Roseberry Spurge) মালভাসি পরিবারের, Pterospermum গণের  একটি এক প্রকারের ঘন পাতাবিশিষ্ট গুল্ম।
বিবরণ
মুচকুন্দচাঁপা বা মুচকুন্দ বিশাল আকারের বৃক্ষ। এই গাছ উচ্চতায় ৫০ থেকে ৬০ ফুট হয়ে থাকে। এদের পাতা গোলাকার। পাতার উপরের অংশ উজ্জ্বল সবুজ চকচকে আর মসৃণ।
বিস্তৃতি
মুচকুন্দ দক্ষিণ ও দক্ষিণ পূর্ব এশিয়ায় ভারত থেকে বার্মা পর্যন্ত জন্মায়। ভারত এবং মহাদেশীয় এশিয়ার দেশসমূহ পর্যন্ত বিস্তৃত। মুচকুন্দ চাঁপার গাছ ঢাকার বলধা বাগানে ভেতর দুটি রয়েছে এবং শিশু একাডেমীতেও দুটি মুচকন্দ চাঁপার গাছ আছে। আরও একটি মুচকুন্দ চাঁপার গাছ আছে গফরগাঁও সরকারি কলেজের পুকুরের উত্তরপাড়ে।
ঔষধি গুণ
শ্বেতপ্রদর, টিউমার, আলসার, বসন্ত রোগজনিত পুঁজ হওয়া, রক্ত রোগ, পাকস্থলীর যেকোনো ব্যথা, কুষ্ঠব্যাধি এবং দাহ্যতা নিরাময়ে ব্যবহৃত হয়।
ডিমাপুর
ডিমাপুর (Dimapur) ভারতের নাগাল্যান্ড রাজ্যের ডিমাপুর জেলার একটি শহর। পর্বতসংকুল রাজ্যের একমাত্র সমতল অঞ্চলে এই শহরটি অবস্থিত।
জনসংখ্যার উপাত্ত
ভারতের ২০০১ সালের আদম শুমারি অনুসারে ডিমাপুর শহরের জনসংখ্যা হল ১০৭,৩৮২ জন। এর মধ্যে পুরুষ ৫৭% এবং নারী ৪৩%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে ডিমাপুর এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
তাৎপর্য
এই শহরটি নাগাল্যান্ড রাজ্যের প্রবেশদ্বার। নিকটবর্তী রাঙাপাহাড় শহরে ভারতীয় সেনাবাহিনীর পূর্ব কমান্ডের ৩য় কর্পস এর সেনাঘাঁটি অবস্থিত।
যোগাযোগ
এই শহরটি নাগাল্যান্ড রাজ্যের একমাত্র রেল ও আকাশ যোগাযোগ কেন্দ্র ।
লাইমলাইট (১৯৫২-এর চলচ্চিত্র)
লাইমলাইট (ইংরেজি: Limelight, বাংলা অনুবাদ: থিয়েটারের অতি প্রখর আলো) হল ১৯৫২ সালে মুক্তিপ্রাপ্ত মার্কিন হাস্যরসাত্মক নাট্য চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। চ্যাপলিনের পূর্বের চলচ্চিত্রগুলোর মত এই চলচ্চিত্রের সুর করেছেন তিনি নিজে এবং সঙ্গীত পরিচালনা করেছেন রে রাশ্চ। এটি প্রথম চলচ্চিত্র যেখানে চ্যাপলিন সঙ্গীত পরিচালনা করেন নি। ছবিতে একজন বয়োজ্যেষ্ঠ কৌতুকাভিনেতা একজন আত্মহত্যা করতে যাওয়া নৃত্যশিল্পীকে বাঁচায় এবং দুজনেই কষ্টের মধ্য দিয়েও বাকি জীবন অতিবাহিত করতে চেষ্টা করে। এতে প্রধান দুটি চরিত্রে অভিনয় করেন চ্যাপলিন ও ক্লেয়ার ব্লুম। এছাড়া অন্যান্য চরিত্রে অভিনয় করেন নাইজেল ব্রুস, সিডনি আর্ল চ্যাপলিন, হুইলার ড্রাইডেন ও নরম্যান লয়েড এবং বাস্টার কিটন।
মধ্য আফ্রিকান প্রজাতন্ত্রের ভাষা
ফরাসি ভাষা ও সাংগো ভাষা যৌথভাবে মধ্য আফ্রিকান প্রজাতন্ত্রের সরকারি ভাষা। সাংগো ভাষাটি ঙবান্দি ভাষাভিত্তিক একটি ক্রেওল ভাষা যা বর্তমানে দেশটির গণমাধ্যম, ব্যবসা বাণিজ্য ও প্রশাসনে ব্যবহৃত হচ্ছে। এটি দেশের প্রায় ১০% লোকের মাতৃভাষা এবং অধিকাংশ লোকের দ্বিতীয় বা তৃতীয় ভাষা। মধ্য আফ্রিকান প্রজাতন্ত্রে আরও প্রায় ৬০টি ভাষা প্রচলিত। এদের মধ্যে বান্দা ভাষা, গবায়া ভাষা এবং জান্দে ভাষা উল্লেখযোগ্য। আন্তর্জাতিক যোগাযোগের ক্ষেত্রে ফরাসি ভাষা ব্যবহার করা হয়।
লাইমলাইট (১৯৫২-এর চলচ্চিত্র)
চলচ্চিত্রটি ১৯৫২ সালের ২৩ অক্টোবর মুক্তি পায় এবং মিশ্র সমালোচনা লাভ করেন। মার্কিন যুক্তরাষ্ট্রে ছবিটি বর্জন করা হয় এবং ব্যবসায়িকভাবে ব্যর্থ হয়। ছবিটি ১৯৭২ সালে পুনঃমুক্তি দেওয়া হয় এবং লস অ্যাঞ্জেলেসে প্রথম প্রদর্শনী হয়। এতে করে ২০ বছর পুরনো ছবিটি ৪৫তম একাডেমি পুরস্কারে প্রতিযোগিতা করে এবং চ্যাপলিন ও তার সহযোগী রে রাশ্চ ও ল্যারি রাসেল শ্রেষ্ঠ মৌলিক সুরের পুরস্কার লাভ করেন। বর্তমান সময়ে এই চলচ্চিত্রটিকে চ্যাপলিনের অন্যতম সেরা চলচ্চিত্র বলে অভিহিত করা হয়।
কাহিনী সংক্ষেপ
প্রথম বিশ্বযুদ্ধের প্রাক্কালে ১৯১৪ সালে কালভেরো নৃত্যশিল্পী এক তরুণী থেরেজা টেরি এমব্রোসকে আত্মহত্যার হাত থেকে বাঁচায়। কালভেরো একসময় মঞ্চের প্রখ্যাত ছিল, কিন্তু মদের নেশায় তার সব ধ্বংস হয়ে গেছে। সেবাশুশ্রূষার পর কালভেরো টেরির আত্মবিশ্বাস ফিরিয়ে আনে এবং তাকে পুনরায় তার নৃত্য কর্মজীবন শুরু করতে উদ্বুদ্ধ করে। টেরিকে উদ্বুদ্ধ করতে গিয়ে সে নিজেও আত্মবিশ্বাসী হয়ে ওঠে, কিন্তু তার ফিরে আসার প্রচেষ্টা ব্যর্থ হয়। টেরি কালভেরোর সাথে তাদের বয়সের পার্থক্য থাকার পরও তাকে বিয়ে করতে চায়। তরুণ সুরকার নেভিলের সাথে টেরির বন্ধুত্ব রয়েছে, এবং কালভেরো মনে করে তাদের দুজনকে ভালো মানাবে। তাদের সুযোগ দেওয়ার জন্য কালভেরো বাড়ি ছেড়ে চলে যায় এবং রাস্তায় রাস্তায় বিনোদন প্রদান শুরু করে। টেরি ইতোমধ্যে তার নিজের শো চালায় এবং কালভেরোকে খুঁজে পেয়ে তাকে মঞ্চে ফিরে আসতে অনুরোধ করে। কালভেরো তার পুরনো এক সঙ্গীকে পেয়ে তাকে নিয়ে অনবদ্য এক পরিবেশনা উপহার দেয়। কালভেরো হার্ট অ্যাটাকে আক্রান্ত হয় এবং টেরির সেকেন্ড এক্ট অন দ্য বিল নৃত্য দেখতে দেখতে মৃত্যুবরণ করে।
সঙ্গীত
চলচ্চিত্রে চ্যাপলিন সুরারোপিত "টেরিস থিম" শীর্ষক আবহ সঙ্গীতটি জনপ্রিয় হয়ে ওঠে। এটি পরবর্তীতে জিওফ পারসন্স ও জন টার্নারের গীত সংবলিত "ইটার্নালি" গানে ব্যবহৃত হয়। ১৯৭৩ সালে চলচ্চিত্রটি মুক্তির ২০ বছর পর ১৯৭৩ সালে চ্যাপলিন ও তার সহযোগী সঙ্গীতজ্ঞ রেমন্ড রাশ্চ ও ল্যারি রাসেল শ্রেষ্ঠ মৌলিক সুরের জন্য একাডেমি পুরস্কার লাভ করেন। এটি চ্যাপলিন গৃহীত একমাত্র প্রতিযোগিতামূলক একাডেমি পুরস্কার, এর পূর্বে তিনি দুইবার একাডেমি সম্মানসূচক পুরস্কার লাভ করেছিলেন। ল্যারি রাসেলের ব্যাপারে জ্যাজওয়াক্সের সাংবাদিক মার্ক মেয়ার বলেন যে তার পরিচয়ে ভুল ছিল এবং মূল সুরকার ছিলেন রাসেল গার্সিয়া, যাকে ১৯৭২ সালে অস্কার পুরস্কার দেওয়া উচিত ছিল। ল্যারি রাসেলের পরিবার এই প্রতিবেদনটিকে অস্বীকার করেন।
ওয়ানফুটবল
ওয়ানফুটবল হলো জার্মানি ভিত্তিক ফুটবল গণমাধ্যম প্রতিষ্ঠান। এর অ্যাপটি ফুটবলের সরাসরি স্কোর, পরিসংখ্যান ও সংবাদ সরবরাহ করে। এটি ২০০টি ফুটবল লীগের সংবাদ ১২টি ভাষায় সরবরাহ করে। এই প্রতিষ্ঠানের সদর দপ্তর জার্মানির বার্লিনে অবস্থিত।
২০১৯ সালে সংস্থাটি ইলেভেন স্পোর্টস প্রতিষ্ঠানের সাথে মিলিত হয়ে যুক্তরাজ্যে লা লিগার খেলা অনলাইনে সরাসরি সম্প্রচার করে। পরবর্তীকালে স্কাইয়ের সাথে মিলিত হয়ে জার্মানিতে ২. বুন্দেসলিগা এবং ডিএফবি কাপ সরাসরি সম্প্রচার করে। ২০২০ সালে, ওয়ানফুটবল ক্লাব-প্রতিষ্ঠিত ভিডিও ফোরাম ডাগআউট ক্রয় করেছে।
ইতিহাস
২০০৮ সালে, লুকাস ভন ক্রানাখ "মোটেইন" নামে এই প্রতিষ্ঠানটি প্রতিষ্ঠা করেছেন। পরবর্তীকালে তিনি আইলিগা (বিদেশি ফুটবল অ্যাপ "দ্য") নামক একটি অ্যাপ চালু করেন। পরবর্তীকালে বার্লিনে নতুন সদর দপ্তর উদ্বোধন করার পর আইলিগা অ্যাপ ও মোটেইন সংস্থা একত্রিত করে ওয়ানফুটবল প্রতিষ্ঠান প্রতিষ্ঠা করা হয়েছে।
বুস্ট্রফেডন
thumb|400px|প্রাচীন গ্রিক বুস্ট্রফেডন শিলালিপি, ক্রেতে দ্বীপ, খ্রিস্টপূর্ব ৫ম শতক বুস্ট্রফেডন (Boustrophedon) এমন এক ধরনের লিখন পদ্ধতি যাতে একটি লাইন ডান থেকে বামে পড়তে হলে তার ঠিক পরের লাইনটি বাম থেকে ডানে পড়তে হয়, এবং তার পরের লাইনটি আবারও ডান থেকে বামে পড়তে হয়, এবং এভাবে চলতে থাকে। অর্থাৎ বুস্ট্রফেডনে লাইনগুলি বারবার দিক পরিবর্তন করে।
বুস্ট্রফেডন নামটি গ্রিক শব্দ βουστροφηδόν বুস্ত্রোফ়্যাদোন্‌ থেকে এসেছে যার অর্থ ষাঁড় ঘোরানো। ষাঁড় দিয়ে জমি কর্ষণ করানোর জমির এক প্রান্ত থেকে আরেক প্রান্তে ষাঁড়কে টেনে নিতে হয় এবং সেখান থেকে ষাঁড়টিকে ঘুরিয়ে আবার আদিপ্রান্তের দিকে নিয়ে আসা হয়। এই ঘটনার সাথে মিল আছে বলেই লিখনপদ্ধতিটির এরকম নামকরণ করা হয়েছে। thumb|400px|right|ইংরেজি বুস্ট্রফেডনের উদাহরণ; এখানে লাইন, শব্দ ও বর্ণ সবগুলিই এক লাইন পর পর উলটে গেছে হেলেনীয় যুগের পূর্বে প্রাগৈতিহাসিক কালে খোদাইকৃত প্রাচীন গ্রিক ভাষার শিলালিপিগুলিতে বুস্ট্রফেডন পদ্ধতির প্রয়োগ দেখতে পাওয়া যায়। পৃথিবীর অন্যান্য প্রাচীন রচনাবলিতেও বুস্ট্রফেডনের নমুনা পাওয়া গেছে।
কেউ কেউ ডট মেট্রিক্স প্রিন্টারের মুদ্রণকারী মস্তকের বা প্রিন্টার হেডের গতিকে বুস্ট্রফেডন ডাকেন। তবে এক্ষেত্রে কেবল হেডের দিক পরিবর্তনের ব্যাপারটিই মুখ্য, আসল বুস্ট্রফেডনের মত লাইনগুগুলি একবার সোজা, আরেকবার উল্টোভাবে ছাপা হয় না।
বুস্ট্রফেডন তিন রকম হতে পারে। এক ধরনের বুস্ট্রাফেডনে লাইনের গতিমুখ অর্থাৎ লাইনে শব্দের ক্রম উল্টে যায়, কিন্তু শব্দের মধ্যে বর্ণের ক্রম কিংবা বর্ণের নিজস্ব রূপ উল্টায় না। দ্বিতীয় ধরনের বুস্ট্রফেডনে লাইনের গতিমুখ পালটে যায় এবং শব্দের মধ্যে বর্ণের ক্রমও উলটে যায়, কিন্তু একেকটি বর্ণের রূপ উল্টায় না। তৃতীয় ধরনের বুস্ট্রফেডনে লাইনের গতিমুখ, শব্দ এবং বর্ণ তিনটিই উলটে যায় (ছবিতে দেখুন)।
মঙ্গোলীয় মালভূমি
মঙ্গোলীয় মালভূমি হল মধ্য এশিয়া মালভূমির অংশ যা ৩৭°৪৬′-৫৩°০৮′উ ও ৮৭°৪০′-১২২°১৫′পূ এর মাঝে অবস্থিত এবং এর আয়তন আনুমানিক 3200000 km2। এর পূর্বদিকে বৃহত্তর হিংগান পর্বতমালা, দক্ষিণে ইয়িন পর্বতমালা, পশ্চিমে আলতাই পর্বতালা এবং উত্তরে সায়ান ও খেন্টি পর্বতমালা রয়েছে। এই মালভূমিতে গোবি মরুভূমির পাশাপাশি রয়েছে শুষ্ক প্রান্তর অঞ্চল। এর উচ্চতা ১,০০০ থেকে ১,৫০০ মিটার যার সর্বনিম্ন বিন্দু হুলুনবুইর এবং উচ্চতম বিন্দু আলতাইয়ে অবস্থিত।
টিমোথি ম্যাকভেই
টিমোথি ম্যাকভেই যুক্তরাষ্ট্রের ওকলাহোমা শহরে বোমা হামলার ঘটনার হোতা যিনি ছিলেন সেনা প্রশিক্ষণপ্রাপ্ত। ওকলাহোমার ঘটনাটি ছিল চলমান রাজনৈতিক ব্যবস্থার বিরুদ্ধে ক্ষোভের একটি প্রকাশ। ১৯৯৫ সালের এপ্রিলে টিমোথি ম্যাকভেই বিস্ফোরকভর্তি ট্রাক নিয়ে ঢুকে পড়েন একটি সরকারি ভবনে। বিস্ফোরণে নিহত হয় ১৬৮ জন। এ ঘটনায় তোলপাড় হয় মার্কিন যুক্তরাষ্ট্র।
মঙ্গোলীয় মালভূমি
ইতিহাস
এই মালভূমি (কালানুক্রমিকভাবে) শিওঙ্গদু, শিয়ানবেই, গোকতুর্ক, ট্যাং রাজবংশ, লিয়াও রাজবংশ, মঙ্গোল সাম্রাজ্য, ইউয়ান রাজবংশ, উত্তর ইউয়ান রাজবংশ এবং চিং রাজবংশ সহ বিভিন্ন গোষ্ঠী বসবাস এবং জয়লাভ করেছে।
পরিবেশ পরিবর্তন
মঙ্গোলীয় মালভূমির অনেক হ্রদ যেমন কাগান নুর ও জিনকাই হ্রদ গুলোর পৃষ্ঠের ক্ষেত্রফলের দুই-তৃতীয়াংশ সঙ্কুচিত হয়ে গেছে। কিছু হ্রদ সম্পূর্ণভাবে শুকিয়ে গেছে; হুয়াংকিহাই হ্রদ ও নাইমান জিহু ১৯৮০ থেকে ২০১০ এর মধ্যে সম্পূর্ণভাবে শুকিয়ে গেছে। অন্যদিকে কিছু হ্রদ যেমন পূর্ব জুয়ান লেক এবং হাদ পাওজি সম্প্রসারিত হয়েছে, গড়ে হ্রদগুলোর মোট ভূপৃষ্ঠের আয়তন ৩০% সঙ্কুচিত হয়েছে।
ত্রিপুরা বিধানসভা নির্বাচন, ২০১৮
২০১৮ ত্রিপুরা বিধানসভা নির্বাচন ১৮ ফেব্রুয়ারি রাজ্যের ৬০টি নির্বাচনী এলাকার ৫৯টির জন্য অনুষ্ঠিত হয়েছিল। ভোট গণনা ৩ মার্চ ২০১৮ তারিখে অনুষ্ঠিত হয়। ভারতীয় জনতা পার্টি ৪৩% ভোট এবং সংখ্যাগরিষ্ঠ আসন (৩৬) অর্জন করে এবং পরবর্তীতে বিপ্লব কুমার দেবকে মুখ্যমন্ত্রী হিসাবে সরকার গঠন করে। প্রাক্তন শাসক বামফ্রন্ট জোট ৪২.৭% ভোট পেয়ে মাত্র ১৬টি আসন পেয়েছে। এখন ২ জন বিজেপি বিধায়ক ভারতীয় জাতীয় কংগ্রেসে যোগদান করেছেন৷ সুতরাং বিজেপির এই মূহুর্তে ৩৪টি আসন আছে৷
পটভূমি
ত্রিপুরা বিধানসভার মেয়াদ ৬ মার্চ ২০১৮ এ শেষ হয়। ১৯৯৮ সালের নির্বাচনের পর থেকে ত্রিপুরা শাসন করতে থাকা ক্ষমতাসীন বামফ্রন্ট জোট মুখ্যমন্ত্রী মানিক সরকারের অধীনে পুনরায় নির্বাচন চেয়েছিল। এদিকে, সাধারণভাবে অঞ্চলটি নির্বাচনের আগে ২৫ বছর ধরে কমিউনিস্ট পার্টির রাজনৈতিক নিয়ন্ত্রণে ছিল, যার ফলে এই অঞ্চলটিকে "রেড হোল্ডআউট" বলা হয়েছিল।
তাদের প্রাথমিক প্রতিদ্বন্দ্বী হিসেবে ভারতীয় জনতা পার্টি এসেছিল, যেটি নরেন্দ্র মোদির নেতৃত্বে একটি জাতীয় স্তরে ভারতের শাসক দল ছিল। বিজেপি একটি জাতীয়তাবাদী, ডানপন্থী দল, যাদের নীতি সরাসরি কমিউনিস্টদের বিরোধিতা করে। যাইহোক, দলটি এই অঞ্চলের আগের নির্বাচনে কোনো আসন পায়নি এবং মাত্র ১.৫% ভোট পেয়েছিল।   ত্রিপুরার আকার অপেক্ষাকৃত ছোট হওয়া সত্ত্বেও, নির্বাচনটি জাতীয় স্তরে অতিরিক্ত তাৎপর্য নিয়েছিল কারণ এটি ছিল পরের বছরের সাধারণ নির্বাচনের আগে বিজেপির সাফল্যের পরিমাপ করার জন্য একটি অ্যাসিড পরীক্ষা ছিল,  এবং দলের "প্রাথমিক মতাদর্শিক শত্রু", কমিউনিস্টদের শক্ত ঘাঁটি হাতছাড়া করার সুযোগ ছিল।
নির্বাচনের আগে বিজেপির বেশ কয়েকজন কর্মীকে খুন করা হয়। বিজেপির অভিযোগ যে খুনগুলি সিপিআই(এম) সদস্যরা করেছে, যা দলটি অস্বীকার করে।
সময়সূচী
ভার২০১৮তের নির্বাচন কমিশন ঘোষণা করেছে যে ত্রিপুরায় বিধানসভা নির্বাচন ১৮ ফেব্রুয়ারি ২০১৮ এ অনুষ্ঠিত হবে এবং ফলাফল ৩ মার্চ ২০১৮ তারিখে ঘোষণা করা হবে।
নির্বাচনী প্রক্রিয়ার পরিবর্তন
২০১৮ সালের নির্বাচনে সমস্ত ভোটকেন্দ্রে ভিভিপ্যাট যুক্ত ইভিএম গুলি সমগ্র ত্রিপুরা রাজ্যে ব্যবহার করা হয়েছিল, যেটি প্রথমবারের মতো পুরো রাজ্য ভিভিপ্যাট প্রয়োগ করতে দেখেছিল।
১৮ ফেব্রুয়ারী ২০১৮-এ ৮৯.৮% ভোটার উপস্থিতির মাধ্যমে নির্বাচনটি একক ধাপে অনুষ্ঠিত হয়েছিল। ফলাফল ৩ মার্চ ২০১৮ এ ঘোষণা করা হয়েছিল।
প্রতিদ্বন্দ্বিতাকারী দল
নির্বাচনে প্রতিদ্বন্দ্বিতা করার জন্য ২৯৭ জন প্রার্থী নিবন্ধন করেছেন।
প্রচারণা
নির্বাচনে অন্য প্রধান শক্তি ছিল ভারতীয় জাতীয় কংগ্রেস, যারা ২০১৩ সালে এই অঞ্চলের জনপ্রিয় ভোটের ৩৬.৫% নিয়েছিল। সংসদে মোদী ও বিজেপির বিরোধিতা করার ক্ষেত্রেও তারাই ব্যাপক আকারে সবচেয়ে বড় শক্তি। যেমন রাহুল গান্ধী দলের নেতা হিসাবে তার সক্ষমতায় এই অঞ্চলে প্রচার করেছিলেন।  তারা এই অঞ্চলে বিজেপিকে নিয়ন্ত্রণ করা থেকে বিরত রাখতে বদ্ধপরিকর ছিল, কারণ এই ধরনের ফলাফল "বামপন্থীদের মৃত্যু" প্রতিনিধিত্ব করবে।
বুথফেরত সমীক্ষা
তথ্যসূত্র:
ফলাফল
বর্তমান বামফ্রন্ট সরকার ২৫ বছরের শাসনের পরে পরাজিত হয়েছিল যার মধ্যে মানিক সরকার প্রায় ২০ বছর দায়িত্ব পালন করেছিলেন, ভারতীয় জনতা পার্টি এবং ত্রিপুরার আদিবাসী পিপলস ফ্রন্ট বিপুল সংখ্যাগরিষ্ঠ আসন জিতেছিল। ভারতীয় জাতীয় কংগ্রেস, যেটি ২০১৩ সালের নির্বাচনে দ্বিতীয় বৃহত্তম দল ছিল, তাদের সমস্ত আসন এবং বেশিরভাগ ভোট ভাগ হারায়।
প্রতিক্রিয়া
বিজেপি পরবর্তী মুখ্যমন্ত্রী হওয়ার জন্য বিপ্লব কুমার দেবকে বেছে নিয়েছে। তিনি বলেন, আমি দায়িত্ব নিতে প্রস্তুত। দায়িত্ব থেকে পালাবো না। আমাকে ইতিমধ্যে একটি বড় দায়িত্ব দেওয়া হয়েছে, দলের রাজ্য সভাপতির, যা আমি আমার সাধ্যমত পালন করে যাচ্ছি। লোকেরা আমাদের ' চলো পাল্টাই ' (আসুন পরিবর্তন) আহ্বানে অনুকূলভাবে সাড়া দিয়েছে।" তিনি দাবি করেছেন যে কেন্দ্রীয় সরকার এবং রাজ্য স্তরে একই দল থাকা "দ্রুত উন্নয়নে সহায়তা করে।" তিনি নির্বাচন-পরবর্তী সহিংসতায় সংযমের আহ্বান জানিয়েছিলেন: "আমরা প্রতিহিংসা ও বিদ্বেষের রাজনীতিতে বিশ্বাস করি না, তাই আমরা জনগণকে শান্তি ও শান্ত থাকার আহ্বান জানাই।" উপরন্তু তিনি জোর দিয়েছিলেন যে "সিপিআই-এম-এর অভিধানে উন্নয়ন শব্দটি বিদ্যমান নেই। আমাদের সরকার সুশাসন প্রদান করবে এবং সমস্ত উন্নয়নমূলক কাজের সময়সীমাবদ্ধ বাস্তবায়ন করবে।"
কেরালার প্রাক্তন মুখ্যমন্ত্রী এবং সিনিয়র সিপিআইএম নেতা ভিএস অচ্যুতানন্দন দলের নেতৃত্বকে সংঘ পরিবারকে পরাজিত করতে "ধর্মনিরপেক্ষ শক্তির" সাথে মিত্র হওয়ার আহ্বান জানিয়েছেন: "দেশ গুরুতর চ্যালেঞ্জের মুখোমুখি হচ্ছে৷ স্বাধীনতা-পরবর্তী সময়ে কয়েক দশক শাসন করা কংগ্রেস এখন দুর্বল হয়ে পড়েছে। তিনি পার্টির সাধারণ সম্পাদক কংগ্রেসের র সাথে একটি "বোঝাবুঝির" আহ্বানকে সমর্থন করেছিলেন কারণ "ধর্মনিরপেক্ষ শক্তির সাথে একটি কৌশলী পদক্ষেপ প্রয়োজন।" দলের রাজ্যের এক মন্ত্রী দাবি করেছেন যে বিজেপি নির্বাচনে জয়ী হওয়ার জন্য কেন্দ্রীয় সরকারের অর্থ ও ক্ষমতার "অপব্যবহার" করেছে এবং এটি "গণতন্ত্র ও জাতীয় অখণ্ডতার প্রতি চ্যালেঞ্জ"। আরেকজন সিপিএম ব্যক্তিত্ব এমভি জয়রাজন, যিনি কেরলের মুখ্যমন্ত্রী পিনারাই বিজয়নের একান্ত সচিব,  দাবি করেছেন যে কংগ্রেস ভোটার এবং নেতারা বিজেপির দিকে অগ্রসর হচ্ছে এবং ফলাফলকে "হালকাভাবে দেখা উচিত নয় এবং দেশের সমস্ত দেশপ্রেমিকদের দায়িত্ব আছে যাচাই করার এবং দেশে শক্তি অর্জনকারী সাম্প্রদায়িক শক্তির যেকোনো প্রচেষ্টাকে বিচ্ছিন্ন করার। পলিটব্যুরোর সদস্য এম এ বেবি বলেছেন যে ফলাফল "অপ্রত্যাশিত" হলেও তিনি "জনগণের রায়কে সম্মান করছেন।" তিনি যোগ করেছেন: "তবে, বামফ্রন্টের ৬-৭
শতাংশ ভোট শেয়ার হ্রাস পেয়েছে।
এটা একটা উদ্বেগের বিষয়...কীভাবে ভাঙন ঘটেছে এবং কেন এটা ঘটল তা ত্রিপুরার দল এবং জাতীয় নেতৃত্বের দ্বারা নির্বিকারভাবে পরীক্ষা করা হবে।"
পরামর্শ দেওয়া হয়েছিল যে বিজেপিকে হারাতে হলে অন্যান্য বিরোধী দলগুলিকে ঐক্যবদ্ধ হতে হবে।
আলহেসিরাস বন্দর
আলহেসিরাস বন্দর হল স্পেনের আন্দালুসিয়া স্বায়ত্তশাসিত অঞ্চলের কাদিস প্রদেশের আলহেসিরাস শহরের বন্দর ও পোতাশ্রয়। এটি একটি বাণিজ্যিক, মৎস্য শিকার ও যাত্রী বন্দর। বন্দরটি প্রাথমিকভাবে একটি ট্রান্সশিপমেন্ট বন্দর। এটি জিব্রাল্টার প্রণালীর নিকট ও পূর্ব-পশ্চিম নৌপথে অবস্থানের কারণে নিজেকে বিশ্বের অন্যতম ব্যস্ততম ট্রান্সশিপমেন্ট কেন্দ্র হিসেবে প্রতিষ্ঠিত করে। এটি স্থানীয় ট্রান্সশিপমেন্ট বাজারের জন্য তানজাহ-মেদের সাথে প্রতিযোগিতা করে। এটি জিব্রাল্টার উপসাগর জুড়ে ছড়িয়ে ছিটিয়ে থাকা অসংখ্য সামুদ্রিক অবকাঠামো নিয়ে গঠিত। যদিও শুধুমাত্র আলহেসিরাস শহর ও লা লিনিয়া দে লা কনসেপসিওন উপসাগরের তীরে অবস্থিত, সেখানে বাকি সমুদ্র তীরে বন্দর সুবিধা রয়েছে, এছাড়াও সান রোক ও লস ব্যারিওস পৌরসভার অন্তর্গত। এটি আলহেসিরাস উপসাগর বন্দর কর্তৃপক্ষ দ্বারা তারিফা বন্দরের সঙ্গে পরিচালিত হয়।
কার্যক্রম
কন্টেইনার ছাড়াও, বন্দর কার্যক্রমের মধ্যে বাঙ্কার ফুয়েল হ্যান্ডলিং, ক্রুজ শিপিং, রোল-অন/রোল-অফ ও ফিশিং ফ্লিটের সুযোগ-সুবিধা রয়েছে।
যাত্রী টার্মিনাল
প্রধান যাত্রী টার্মিনাল ভবনটি ১২,০০০ বর্গ মিটার এলাকা জুড়ে রয়েছে, যার নিচতলাটি টিকেট বিক্রয়, শিপিং লাইন দপ্তর, দোকান ও প্রাতিষ্ঠানিক কার্যালয় এবং অবতরণ লাউঞ্জের জন্য ব্যবহৃত হয়। উপরের তলাটি লাগেজ, পাসপোর্ট ও টিকিট নিয়ন্ত্রণ সুবিধা, একটি ক্যাফেটেরিয়া এবং এমবার্কমেন্ট লাউঞ্জ নিয়ে গঠিত হয়েছে। অ্যানেক্সি ভবনটি হল ৭,৯০০ বর্গ মিটার এলাকা জুড়ে বিস্তৃত একটি শপিং সেন্টার এবং এটি দুটি তলা নিয়ে গঠিত হয়েছে। নিচ তলাটি ভ্রমণ সংস্থা এবং শিপিং লাইন দ্বারা দাপ্তরিক স্থানের জন্য ব্যবহৃত হয় এবং উপরের তলাটি মালবাহী ফরওয়ার্ডার ও শিপিং লাইন উভয়ের দ্বারা ব্যবহার করা হয়। ভবনের পশ্চিম অংশে বন্দরের হেলিপোর্ট রয়েছে, যা এইএনএ দ্বারা পরিচালিত হয়।